L 141/60
LV
Eiropas Savienības Oficiālais Vēstnesis
31.5.2023.
c) dinamiskās sadales pēc pieprasījuma daļa, kas ietver resursus tādu pakalpojumu sniegšanai, kuri pieprasīti, izmantojot pieprasījuma dinamiskās sadales mehānismu saskaņā ar 7. un 8. pantu; d) krīzes rezerves daļa, kas ietver resursus pakalpojumu sniegšanai dinamisku augstas prioritātes pieprasījumu gadījumā, ja citu kopfonda daļu resursi nav pietiekami, saskaņā ar 7. pantu. 4.
Vēlākais 30 nedēļas pirms PPT sākuma datuma Komisija paziņo dalībniekiem to daļas, pieejamos pakalpojumus un saistītos atribūtus nākamajam PPT, kā arī to vērtību žetonos. 5.
Pirmais PPT sākas, kad sāk darboties GOVSATCOM centrs, un tas ilgst divus gadus.
Kad PPT beidzas, uz tādu pašu periodu sākas nākamais PPT.
4. pants GOVSATCOM pakalpojumu kompensācija, žetoni un konti 1.
GOVSATCOM pakalpojumus starp lietotājiem koplieto un piešķir prioritāti kompensācijas veidā, izmantojot žetonus.
2.
Pakalpojuma kompensācijas pamatvērtība ir to kompensāciju summa, kuras iedala resursu nodrošinātājiem, lai darītu pieejamus pakalpojuma sniegšanai nepieciešamos resursus ar noteiktiem atribūtiem un ilgumu, kas norādīts attiecīgajā pakalpojuma pieprasījumā.
Pakalpojuma kompensācijas vērtība ir a) 80 % no tā kompensācijas pamatvērtības zemas prioritātes pieprasījumu gadījumā, b) 100 % no tā kompensācijas pamatvērtības vidējas prioritātes pieprasījumu gadījumā, c) 130 % no kompensācijas pamatvērtības augstas prioritātes pieprasījumu gadījumā. 3.
Katram dalībniekam ir dalībnieka konts, kurā tas tur savus žetonus.
Katrs dalībnieka konts iedalīts divās daļās: a) priekšapmaksas un b) apmaksas pēc pieprasījuma daļa, ko izmanto, lai kompensētu pakalpojumus, kas pieprasīti, attiecīgi izmantojot dinamiskās sadales priekšapmaksas vai apmaksas pēc pieprasījuma mehānismus.
Dalībnieka žetonu sadalīšanu katrā konta daļā dalībnieks nosaka pirms 6. pantā minētā PPT sākuma datuma, un žetonus PPT laikā nepārnes no vienas daļas uz otru.
Atlikušos žetonus konta priekšapmaksas daļā dzēš PPT beigās saskaņā ar 6. punktu.
GOVSATCOM centrs uztur dalībnieku kontus. 4.
PPT laikā dalībnieks var izmantot euro, lai ar Komisijas starpniecību iegādātos papildu žetonus saskaņā ar šim PPT noteikto žetonu pārrēķina attiecību pret euro.
Komisija informē GOVSATCOM centru, un papildu žetonus pievieno attiecīgā dalībnieka konta apmaksas pēc pieprasījuma daļai.
5.
Dalībnieks var ziedot žetonus no sava konta citam dalībniekam.
Žetonu pārvedumu no viena dalībnieka konta uz citu GOVSATCOM centram pieprasa no ziedojošā dalībnieka CGA, un ziedojumu pieņem saņēmēja dalībnieka CGA.
Žetonus pārved no tās pašas ziedojošā dalībnieka konta daļas (priekšapmaksas vai apmaksas pēc pieprasījuma daļas) uz to pašu saņēmēja dalībnieka konta daļu.
Dalībnieks var ziedot žetonus no savas daļas fiksētajai pakalpojumu sadalei saskaņā ar 6. pantu citam dalībniekam, par to informējot Komisiju.